open-index/open-wikipedia-markdown huggingface dataset:
Զարմանդուխտ

**Զարմանդուխտ** (), Մեծ Հայքի Արշակունյաց թագավորության թագուհի (370-374) և գահի խնամակալ (374-384), Պապ թագավորի կինը, Արշակ Գ-ի և Վաղարշակի մայրը։

## Կենսագրություն
Զարմանդուխտ, հայ ազնվազարմ տիկին, Պապ թագավորի կինը, որն ապրել է 4-րդ դարում և եղել է Մեծ Հայքի Արշակունյաց թագավորության թագուհի։ Զարմանդուխտը եղել է Մեծ Հայքը կառավարած 4 արքաների ժամանակակիցը՝ Պապ (370-374թթ), Վարազդատ (374-378), Արշակ Գ և իր գահակից Վաղարշակ (378-390թթ.)։ Նրա ծագման մասին քիչ բան է հայտնի, քանի որ այս ժամանակաշրջանի պատմական աղբյուրները ոչ մի տեղեկություն չեն տալիս նրա կյանքի մասին, նախքան Պապի հետ ամուսնությունը։ Հայաստանի թագավորի հետ ամուսնանալու համար նա պետք է լիներ հասարակական որոշակի կարգավիճակի տիկին և հնարավոր է, որ սերել է ինչ-որ ազնվական և քաղաքական ազդեցիկ ընտանիքից։ Հավանական է, որ Զարմանդուխտը կարող էր լինել նախարարի դուստր և կարող էր Պապի հետ նշանված լինել Արշակ Բ-ի գահակալության ժամանակ, որն իշխել է 350-ից մինչև 368 թվականը։

Պապը և Զարմանդուխտն ամսուսնացել են Պապի գահակալության ընթացքում, և ունեցել են երկու զավակ՝ Արշակ և Վաղարշակ։ Քիչ բան է հայտնի Պապի հետ նրա հարաբերությունների մասին։ Պապի հետ ամուսնանալուց հետո Զարմանդուխտը դարձավ հայոց թագուհին՝ շատ ազդեցիկ, հարուստ կին հայ հասարակության մեջ։

374 թվականին Պապի սպանությունից հետո, քանի որ նրա որդիները շատ երիտասարդ էին Հայաստանի գահին նստելու համար, Հռոմի կայսր Վաղեսը գահի համար ուղարկեց Պապի եղբորորդի Վարազդատին, որը պատանեկության տարիներին ապրել և կրթվել էր Հռոմում։ Վարազդատի օրոք սպարապետությունը շարունակել է վարել Մուշեղ Ա Մամիկոնյանը, որին սակայն դավադիր ընթրիքի ժամանակ սպանել է Վարազդատը։ Հայտնի չէ, թե ինչ է եղել նրա իշխանության տարիներին Զարմանդուխտի և իր որդիների հետ։

Մուշեղի մահվանից հետո նրա փոքր եղբայր Մանվել Մամիկոնյանը զբաղեցնելով սպարապետի պաշտոնը Կարնո դաշտում պարտության է մատնել Վարազդատի զորաբանակին, որն ստիպված ապաստանել է Հռոմում։ Մանվել Մամիկոնյանի խնամատարությամբ Հայոց թագավոր է օծվել Պապի անչափահաս որդի Արշակ Գ–ն։

Երկրում քաղաքական անարխիային վերջ տալու համար Մանվել սպարապետն իր աղջկան՝ Վարանդուխտին կնության է տվել Արշակ Գ-ին, իսկ Վաղարշակին ամուսնացրել Սահակ Ա Բագրատունու դստեր հետ։ Մամիկոնյանների իշխանությունը խաղաղություն և կայունություն է բերել Հայաստանին, որտեղ Մանվել սպարապետն իմաստուն առաջնորդել է երկիրը։ Մանվելը պատվել է Զարմանդուխտին և իր որդիներ։

Նա մեծացրել է Արշակին և Վաղարշակին, դաստիարակել նրանց, ինչպես՝ իր սեփական որդիներին։

Մանվել սպարապետը Զարմանդուխտին տվել է «Թագուհու» կոչում։ 383 թվականին Սասանյան թագավոր Շապուհ III-ը թագավորական տարբեր նվերներ է ուղարկել Մանվելին և հայ ազնվական տարբեր ներկայացուցիչներին։ Այն ներառում էր նաև ազնվական չափանիշներով թագ և զգեստ Զարմանդուխտ թագուհու համար։ Այդ պահից հետո որևէ հիշատակում չկա Զարմանդուխտի մասին։ Հայտնի չէ նաև նրա մահվան տարեթիվը։

## Արվեստում
* Զարմանդուխտը եղել է հայ դրամատուրգ Սարգիս Միրզայանի 1857 թվականին գրած «Ներսես Մեծ» ողբերգության կերպար։

## ՏԵս նաև
* Արշակունիներ
* Մանվել Մամիկոնյան
* Պապ թագավոր
* Վարազդատ

## Ծանոթագրություններ

Կատեգորիա:Արշակունիներ
Կատեգորիա:Արշակունիների թագավորության թագուհիներ
Կատեգորիա:4-րդ դարի հայեր
Earth (երգ)

**«Earth»**, ամերիկացի ռեփեր Lil Dicky-ի (*Դեյվիդ Էնդրյու Բյուրդ*) երգը, թողարկված 2019 թվականի ապրիլի 19-ին՝ Երկրի օրվա (*Earth Day*) տոնակատարությունից երեք օր առաջ։ Վաճառքի ամբողջ եկամուտը փոխանցվելու է դերասան Լեոնարդո ԴիԿապրիոյի՝ Leonardo DiCaprio Foundation էկոլոգիական ֆոնդին։ Ձայնագրմանը մասնակցել են տարբեր հայտնի երաժիշտներ, որոնց թվում են՝ Ջասթին Բիբերը, Արիանա Գրանդեն, Հոլզին, Քեթի Փերրին, Էդ Շիրանը, Մայլի Սայրուսը և ուրիշներ։

## Պատմություն
2019 թվականի ապրիլի 9-ին Lil Dicky-ն Թվիթթերում հաղորդեց, որ հաջորդ շաբաթ թողարկվելու է իր նոր երգը։ Նա նաև նշեց, որ Ջասթին Բիբերը մասնակցելու է ձայնագրություններին։ Այս համագործակցության մասին լուրը Բիբերը հաստատեց մի քանի օր անց՝ իր Թվիթթերյան էջում։

## Տեսահոլովակ
2019 թվականի ապրիլի 19-ին թուղարկվեց տեսահոլովակի վիդեոնկարը, իսկ հաջորդ օրը տեղի ունեցավ անիմացիոն երաժշտական տեսահոլովակի պաշտոնական պրեմիերան։ Երգում իրենց վոկալային մասնակցությունն են ունեցել 30 այնպիսի աստղեր, ինչպիսիք են՝ Ջասթին Բիբերը, Արիանա Գրանդեն, Շոն Մենդեսը, Հոլզին, Քեթի Փերրին, Էդ Շիրանը, Լեոնարդո ԴիԿապրիոն, Մայլի Սայրուսը և շատ ուրիշներ։ Յուրաքանչյուր հայտնիություն, ներառյալ ԴիԿապրիոն, Քևին Հարթը (որպես Քանյե Ուեսթ), Մեգան Թրեյնորը, բասկետբոլիստ Ջոել Էմբիդը և Թորի Լեյնզը, տեսահոլովակում իրենցից ներկայացնում են տարբեր կենդանիների և բույսերի տեսակներ (օրինակ՝ Ջասթին Բիբերը բաբուինի տեսքով, Հոլզին՝ կորյունի, Արիանա Գրանդեն՝ զեբրի, Էդ Շիրանը՝ կոալայի, Շոն Մենդեսը՝ ռնգեղջյուրի, Քեթի Փերին՝ պոնիի):

## Ձայնագրման մասնակիցներ
Որպես հրավիրված վոկալիստներ մասնակցություն են ունեցել տարբեր հայտնիներ։ Կատարողների ցանկը՝ անիմացիոն երաժշտական տեսահոլովակում իրենց դերով՝

* Ջասթին Բիբեր՝ բաբուին (կապիկ)
* Արիանա Գրանդե՝ զեբր
* Հոլզի՝ կորյուն
* Զաք Բրաուն՝ կով
* Բրենդոն Ուրի՝ խոզ
* Հեյլի Ստեյնֆիլդ՝ սունկ
* Վիզ Խալիֆա՝ սկունս
* Սնուփ Դոգ՝ մարիխուանա
* Քևին Հարթ՝ Քանյե Ուեսթ
* Ադամ Լևին՝ արծվառյուծ
* Շոն Մենդես՝ ռնգեղջյուր
* Չարլի Փութ՝ ընձուղտ
* Սիա՝ կենգուռու
* Մայլի Սայրուս՝ փիղ
* Լիլ Ջոն՝ կակղամորթ
* Ռիտա Օրա՝ գայլ
* Միգել՝ սկյուռ
* Քեթի Փերի՝ պոնի
* Lil Yachty՝ HPV
* Էդ Շիրան՝ կոալա
* Մեգան Թրեյնոր՝ Հնդկաստան
* Ջոել Էմբիդ՝ Աֆրիկա
* Թորի Լեյնզ՝ Չինաստան
* Ջոն Լեջենդ, Փսայ, Bad Bunny, Քրիս՝ «*We Love the Earth*»-ը կատարելիս
* Backstreet Boys՝ մասնակիցներ
* Լեոնարդո ԴիԿապրիո՝ ինքն իր դերում

## Չարթեր

## Տես նաև
*Երկրի hիմն

## Ծանոթագրություններ

## Արտաքին հղումներ
* 
* 

Կատեգորիա:2019 երգեր
Կատեգորիա:2019 սինգլներ
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Նազիմ Հաջիբեկով

**Նազիմ Մամեդ օղլի Հաջիբեկով** (, ), ադրբեջանցի ճարտարապետ, Ադրբեջանական ԽՍՀ վաստակավոր ճարտարապետ (1979), Ադրբեջանական ԽՍՀ պետական մրցանակի դափնեկիր (1982);

## Կենսագրություն
Նազիմ Մամեդ օղլի Հաջիբեկովը ծնվել է 1928 թվականի փետրվարի 8-ին Բաքվում։ 1951 թվականին ավարտել է Տաշքենդում Կենտրոնական Ասիայի պոլիտեխնիկական ինստիտուտը (Տաշքենդի պոլիտեխնիկական ինստիտուտ)։ 1950-1960 թվականներին աշխատել է Ուզբեկ․ ԽՍՀ-ում։ Այս տարիներին Նազիմ Հաջիբեկովի նախագծով կառուցվել են «Ժագաթայ» հանգստյան տունը Տաշքենդում, «Ֆարգանա» հյուրանոցը Ֆերգանայում, «Ուզբեկստան» առողջարանները Կիսլովոդսկում և մի շարք այլ շենքեր։

Նազիմ Հաջիբեկովը 1960-ականների վերջից աշխատել է Բաքվում։ Եղել է 1970-1983 թվականներին «Բաքպետականճարտարապետանախագծ»-ի տնօրենը, 1983 թվականից ՛Ադրբեջանի ճարտարապետների միության նախագահի առաջին տեղակալ։ Բաքվում գտնվող «Գյուլիստան» համալիրը նրա հիմնական նախագծերից մեկն է։

* 1979 - Ադրբեջանական ԽՍՀ վաստակավոր ճարտարապետ
* 1982 - Ադրբեջանի պետական մրցանակ
* 2000 - «Փառքի» շքանշան
Նազիմ Հաջիբեկովը 1956 թվականից հանդիսանում է Ադրբեջանի ճարտարապետների միության անդամ։

## Ծանոթագրություններ

Կատեգորիա:Ադրբեջանցի ճարտարապետներ
Մուհամետ Աբլեև

**Մուհամետ Աբլեև**, (, ), խորհրդային թաթար գրող, արձակագիր, դրամատուրգ։

## Կենսագրություն
Մուհամետ Աբլեևը ծնվել է 1900 թվականի հուլիսի 15-ին Դանիշևո գյուղում (այժմ` Թաթարստանի Կամսկո-Ուստինսկի շրջան), աղքատ գյուղական ընտանիքում։ Զբաղվել է բատրակությամբ։ 1915 թվականին մեկնել է Կազան` աշխատելու։ Հոկտեմբերյան հեղափոխության ժամանակ աշխատել է գործարանում` որպես որմնադիր։

1918 թվականին կամավոր կերպով միացել է պարենավորման ջոկատին։ 1919 թվականին աշխատել է ջուլհակի գործարանում` մանելու հաստոցի վրա։ Արևելյան ժողովուրդների կազանյան կուսակցական դպրոցն ավարտելուց հետո աշխատել է նույն գործարանում` որպես երիտասարդ աշխատողների ղեկավար։ 1921 թվականին միացել է Բանվորա-գյուղացիական Կարմիր բանակին, Միջին Ասիայում մասնակցել է բասմաչության դեմ պայքարին։ 1921 թվականից եղել է Կոմունիստական կուսակցության անդամ։ 1926 թվականին ավարտել է Կազանի միավորյալ թաթար-բաշկիրական ռազմա-արդյունաբերական դպրոցը, նշանակվել է թաթարական հրաձգային զորագնդի 1-ին դասակի հրամանատար։ 1928 թվականին Մոսկվայում ավարտել է ռազմա-արդյունաբերական դասընթացներ։ 1931-1932 թվականներին մասնակցել է բասմաչների դեմ տարվող ռազմական գործողություններին։ 1936 թվականին ավարտել է Լենինգրադի ռազմա-քաղաքական ակադեմիան։ Վերադառնալով Կազան` ծառայել է որպես քարոզչության հրահանգիչ, հետագայում դարձել է զորագնդի զինվորական կոմիսար։ Մասնակցել է Խորհրդա-ֆիննական պատերազմին։ Մահացել է 1941 թվականին, Հայրենական մեծ պատերազմի ժամանակ։

## Ստեղծագործություններ
Մուհամետ Աբլեևի առավել հայտնի ստեղծագործություններից է 1929 թվականին գրված «Шәмсекамәр» դրաման։ Այս ստեծագործության մեջ հեղինակը ձգտում է բացահայտել ճորտատիրական իրավունքի վերացումից հետո գյուղացիների ու կալվածատերերի միջև ծագած դասային խնդիրները։ Նրա առաջին պատմվածքը եղել է «Минем дустым сугышта» («Իմ ընկերը մարտում»), որը հրապարակել է 1922 թվականին։ 1928 թվականին գրել է «Итекче кызы» («Կոշկակարի աղջիկը») պատմվածքը։  1939 թվականին դարձել է ԽՍՀՄ գրողների միության անդամ։

## Ծանոթագրություններ

## Գրականություն
* Татарский энциклопедический словарь. — Казань: Институт Татарской энциклопедии АН РТ, 1999. — 703 с., илл. ISBN 0-9530650-3-0
* Татарский энциклопедический словарь (на татарском языке) / Гл. ред. М. Х. Хасанов; Отв. ред. Г. С. Сабирзянов. — Казань: Институт Татарской энциклопедии АН РТ, 2002. — 830 с.: ил. ISBN 5-902375-01-0

## Արտաքին հղումներ
* 

Կատեգորիա:Թաթար գրողներ
Կատեգորիա:Թաթար դրամատուրգներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Խորհրդային դրամատուրգներ
Աշնան ամպին ու զամպին

**«Աշնան ամպին ու զամպին»**, Հովհաննես Թումանյանի քառյակներից, որը գրվել է 1918 թվականի փետրվարին։

## Պատմություն
Թումանյանի ընտանեկան արխիվում պահվում է երկու ինքնագիր։ Եղիշե Չարենցի անվան գրականության և արվեստի թանգարանի Թումանյանի ֆոնդի № 1407-ում պահվում է ԹիՖլիսում լույս տեսնող «Միություն» շաբաթաթերթում տպագրված մեկ օրինակ, որի վրա Թումանյանը ուղղումներ է կատարել։ Առաջին անգամ տպագրվել է «Միություն» շաբաթաթերթում, 1918 թվականի նոյեմբերի 2-ին՝ 30-րդ համարում, այնուհետև՝ Թիֆլիսում հրատարակված Հովհաննես Թումանյանի «Քառյակներ» ժողովածուի 21֊րդ էջում և Կոստանդնուպոլսում լույս տեսած «Բանաստեղծություններ» ժողովածուի 53-րդ էջում, ապա՝ Թումանյանի երկերի ժողովածուի առաջին հատորի 208-րդ էջում։ Ստեղծագործությունն արտատպվում է Կ․ Պոլսում լույս տեսած «Բանաստեղծություններ» ժողովածուից։

## Ծանոթագրություններ

Կատեգորիա:Հովհաննես Թումանյանի քառյակներ
Մեռա՛ն, մեռա՛ն․․․ և ահա

**Մեռա՛ն, մեռա՛ն․․․ և ահա**, Հովհաննես Թումանյանի ստեղծագործություններից, որը գրվել է 1919 թվականի հոկտեմբերի 8-ին։

## Պատմություն
Թումանյանի ընտանեկան արխիվում պահվում է երկու ինքնագիր։ Առաջին անգամ ստեղծագործությունը տպագրվել է Թիֆլիսում հրատարակված Հովհաննես Թումանյանի «Քառյակներ» ժողովածուի 24֊րդ էջում և Կ․ Պոլսում լույս տեսած «Բանաստեղծություններ» ժողովածուի 55-րդ էջում, ապա՝ Թումանյանի երկերի ժողովածուի առաջին հատորի 211-րդ էջում։ Ստեղծագործությունն արտատպվում է Կ․ Պոլսում լույս տեսած «Բանաստեղծություններ» ժողովածուից։

## Ծանոթագրություններ

Կատեգորիա:Հովհաննես Թումանյանի քառյակներ
Վագիզ Գալիուլին

**Վագիզ Իսկանդարովիչ Գալիուլին** (), ուզբեկական և ռուսական ֆուտբոլիստ, կիսապաշտպան։ Խաղացել է Ուզբեկստանի հավաքականի կազմում։

## Կարիերա
Ուզբեկական «Անդիժան» ֆուտբոլի դպրոցի սան է։ Իր նորամուտը կատարել է ղազախական «Ռուբինի» թիմի կազմում 2007 թվականի մարտի 7-ին՝ մասնակցելով Ռուսաստանի Գավաթի 1/8 եզրափակչին՝ «Ռոստով» ակումբի դեմ խաղին։ Իր նորամուտը կատարել է Ռուսաստանի առաջնությունում 2008 թվականի նոյեմբերի 16-ին՝ մասնակցելով նախավերջին 29-րդ տուրի ընկերական խաղում ընդդեմ ԲԿՄԱ-ի։

2010 թվականին դարձել է Համագործակցության Գավաթի առաջնության հաղթող։

2012 հուլիսին վարձավճարով տեղափոխվել է «Նեֆտեխիմիկ», անց է կացրել 19 խաղ խփելով 2 գոլ։ 2013 թվականի փետրվարին ավելացվել է «Ռուբինի» հայտացուցակում։ 2016 թվականի փետրվարին տեղափոխվել է ՖԱԼ-ի «Տոսնո» ակումբ, ակումբի կազմալուծումից հետո՝ 2018 թվականի հունիսին, տեղափոխվել է «Տամբով»։

2014 թվականին Ուզբեկստանի հավաքականի կազմում մասնակցել է Ասիայի ֆուտբոլի գավաթի խաղարկությանը՝ զբաղեցնելով 4-րդ տեղը։

## Ձեռքբերումներ
### Թիմային
 **Ռուբին**
* Ռուսաստանի չեմպիոն **(1) -** 2008
*Համագործակցության Գավաթի խաղարկության դափնեկիր **(1)** - 2010

 **Տոսնո**
* Ռուսաստանի գավաթի դափնեկիր **(1)** - 2017/18

## Ծանոթագրություններ

## Արտաքին հղումներ
* 
* 
* 
* 

Կատեգորիա:Խորհրդային ֆուտբոլիստներ
Կատեգորիա:Ուզբեկ ֆուտբոլիստներ
Կատեգորիա:Ուֆայի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Մաշենկան (մուլտֆիլմ)

**Մաշենկան** (), գունավոր տիկնիկային մուլտֆիլմ` նախատեսված բոլոր տարիքի հեռուստադիտողների համար։

Սյուժեի հիմքում ընկած է ռուսական ժողովրդական «Մաշենկան և արջը» հեքիաթը։

Ֆիլմում հնչում է ռուսական ժողովրդական «Եթե ես ոսկե լեռներ ունենայի» երգը։

## Սյուժե
Արջն անտառում բռնում է մոլորված Մաշենկային։ Բայց պարզվում է, որ աղջիկը փոքրիկ անփույթ երեխա է։ Նրա համար հեքիաթներ էին կարդացել, և նա ճանաչում է արջին` Միխայլո Պոտապովիչին։ Հեքիաթի հերոսուհու նման Մաշենկան ցանկանում է օգնել արջին` փորձելով իրեն մեծի պես պահել։ Բայց իրականում նա դեռ շատ փոքր էր։ Ափսեները ընկնում են Մաշենկայի ձեռքից։ Շիլան, որը պատրաստելը Մաշային հեշտ էր թվում, փախչում է կաթսայից։

Այսպիսով, տնային տնտեսուհի ձեռք բերելու, տնային բոլոր հոգսերը նրա վրա թողնելու և վառարանի մոտ հանգիստ տաքանալու` արջի մտադրությունը ձախողվում է։ Տան իրերը փչացնող երեխան նրա համար ավելորդ հոգս է դառնում, և արջը դուրս է անում նրան։ Եվ հենց այդ ժամանակ է արջը հասկանում, որ միայնակ տխուր է։ Որոշ ժամանակ անց Մաշենկան վերադառնում է։ Ֆիլմն ավարտվում է Մաշենկայի և արջի դուետով։

## Դերերը հնչյունավորել են
* Իրինա Մուրավյովա՝ Մաշենկա
* Ռոգվոլդ Սուխովերկո՝ Արջ

## Պարգևներ
* «Կրոկ» անիմացիոն ֆիլմերի միջազգային երկրորդ փառատոնի մրցանակ` ռեժիսորական աշխատանքի համար, 1993։

## Վերաթողարկում DVD ձևաչափով
Մուլտֆիլմը DVD ձևաչափով բազմիցս վերաթողարկվել է մուլտիֆլմերի ժողովածուներում.

* «Միխայիլ Պոտապիչ», «Սոյուզմուլտֆիլմ» (ներկայացուցիչ` «Խոշոր պլան» ընկերություն), սկավառակի վրա ընդգրկված են եղել հետևյալ մուլտֆիլմերը.

«Գեներալ Տոպտիգին» (1971), «Մաշենկա» (1992), «Քեռի արջը» (1970), «Փրերն ու ցողունը» (1974), «Երկու ագահ արջուկները» (1954), «Կռվարար արջուկը» (1955), «Պապն ու թոռը» (1950), «Արհեստական ոտքով արջը» (1984), «Երեք արջի հեքիաթը» (1958)։

## Ծանոթագրություններ

## Արտաքին հղումներ
* 
* 

Կատեգորիա:1992 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր արջերի մասին
Կատեգորիա:Ռուսական մուլտֆիլմեր
Ռուբեն Սոբրինո

**Ռուբեն Սոբրինո Պոսուելո** (, ), իսպանացի ֆուտբոլիստ, հարձակվող։ Հանդես է գալիս իսպանական «Վալենսիա»-ի կազմում։

## Ակումբային կարիերա
2008 թվականի հուլիսին 16-ամյա Սոբրինոն միացել է «Ռեալ Մադրիդ»-ի ֆուտբոլային ակադեմիային։ 2011-12 մրցաշրջանի ընթացքում նա իր դեբյուտն է նշել «*Ռեալ Մադրիդ C*»-ի կազմում՝ մասնակցելով «*Ռայո Մայադահոնդա*»-ի դեմ խաղում։ Նա 77-րդ րոպեին փոխարինել է Ֆրան Սոլին։ 2012-13 մրցաշրջանի ընթացքում ֆուտբոլիստը իր դեբյուտն է նշել Սեգունդա B-ի շրջանակներում՝ մասնակցելով «*Դեպորտիվո*»-ի դեմ խաղին։

2013 թվականի մայիսի 26-ին Ռուբենն իր առաջին հանդիպումն է անցկացրել «Ռեալ Մադրիդ Կաստիլիա»-ի կազմում՝ փոխարինման դուրս գալով «Էլչե»-ի դեմ խաղում։ «Կաստիլիա»-ում հանդես գալուվ հետո 2014 թվականի օգոստոսի 7-ին ֆուտբոլիստը տեղափոխվել է «*Պոնֆեռադինա*»։

2015 թվականի օգոստոսի 28-ին Ռուբեն Սոբրինոն տեղափոխվել է Պրեմիեր Լիգան ներկայացնող «Մանչեսթեր Սիթի»։ Տրանսֆերն արժեցել է 250000 եվրո։ 2015-16 մրցաշրջանի ընթացքում նա վարձավճարով հանեդս է եկել «Ժիրոնա»-ի կազմում։

2016 թվականի հուլիսի 14-ին ֆուտբոլիստը մեկ տարի վարձակալության ժամկետով տեղափոխվել է իսպանական «Ալավես»։ Թիմի կազմում նա իր նորմաւոտը նշել է 2016 թվականի հոկտեմբերի 16-ին՝ «Մալագա»-ի դեմ խաղում։ Հանդիպումն ավարտվել է 1-1 հաշվով։ Իր առաջին գոլը Սոբրինոն խփել է 2017 թվականի փետրվարի 5-ին՝ «Սպորտինգ Խիխոն»-ի դեմ խաղում, որն ավարտվել է 4-2 հաշվով։ 2017 թվականի հուլիսի 6-ին հայտարարվեց, որ Սոբրինոն 4 տարի ժամկետով պայմանագիր է կնքել «Ալավես»-ի հետ։

2019 թվականի հունվարի 31-ին իսպանացի ֆուտբոլիստը տեղափոխվել է «Վալենսիա»։ Նա թիմի հետ կնքել է 3.5 տարվա պայմանագիր։

## Վիճակագրություն

## Ձեռքբերումներ
* Իսպանիայի գավաթակիր - 2018-19

## Ծանոթագրություններ

## Արտաքին հղումներ
*

Կատեգորիա:1992 ծնունդներ
Կատեգորիա:Անգլիայի լեգեոներ ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հունիսի 1 ծնունդներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Դմիտրի Գոլուբով

**Դմիտրի Սերգեևիչ Գոլուբով** (), ռուս ֆուտբոլիստ, հարձակվող։

## Կարիերա
Կարիերան սկսել է «Ուրալանում», բայց թիմի կազմում չի մասնակցել ոչ մի խաղի, իսկ հետո տեղափոխվել է Կամիշինի «Տեքստիլշչիկ» ակումբ։ 2005 թվականին տեղափոխվել է «Մոսկվա», որտեղ նորամուտը կատարել է 2005 թվականի հոկտեմբերի 16-ին կայացած «Կռիլյա Սովետով» ակումբի դեմ խաղում՝ հանդիպման վերջում դառնալով գոլի հեղինակ։ 2006 թվականին վարձավճարով տեղափոխվել է Մոսկվայի «Տորպեդո» ակումբ։ 2008 թվականին մեկ տարով վարձավճարով տեղափոխվել է Ուլյանովսկի «Վոլգա» ակումբ։ 2009-2011 թվականներին հանդես է եկել Կալինինգրադի «Բալթիկա» ակումբում, որտեղ նորամուտը կատարել է մարտի 28-ին՝ մասնակցելով Նովոռոսիյսկի «Չերնոմորեց» ակումբի դեմ տնային խաղին։ Ակումբում իր առաջին գոլը խփել է հունիսի 2-ին Լիպեցկի «Մետալուրգ» ակումբի դեմ խաղում, որը դարձել է հաղթական։ Այդ մրցաշրջանում Գլուբովը «Բալթիկայի» կազմում խփել է ութ գոլ։ 2010 մրցշրջանում դարձել է թիմի լավագույն ռմբարկու՝ խփելով 15 գոլ։ ՖԱԼ առանության 2011/12 մրցաշրջանի երկրորդ տուրից առաջ տեղափոխվել է Բրյանսկի «Դինամո» ակումբ, որտեղ 9 խաղում խփել է 11 գոլ։

2012 թվականի հունիսին  տեղափոխվել է «Ալանիա» ակումբ։ 2013 թվականին տեղափոխվել է Ուֆա ֆուտբոլային ակումբ։ 2014 թվականի մայիսի 18-ին Պրեմիեր Լիգայում հանդես գալու իրավունքի համար անցկացված փլեյ-օֆֆի առաջին խաղում ձևակերպել է պոկեր՝ գրավելով «Տոմ» ակումբի դարպասը հանդիպման 4-րդ (11 մ.), 10-րդ, 24-րդ և 61-րդ րոպեներին։ Այդ խաղում «Ուֆան» իր դաշտում հաղթել է 5:1 հաշվով և գրեթե ապահովել իր առաջին անցումը Ռուսաստանի ֆուտբոլի բարձրագույն լիգա։ Տոմսկում անցկացված պատասխան խաղում «Ուֆան» զիջել է 1:3 հաշվով (թիմի միակ գոլն առաջին խաղակեսում խփել է Գոլուբովը) և երկու խաղերի արդյունքում անցել է Պրեմիեր լիգա։

2015 թվականի հուլիսին Դմիտրի Գոլուբովը վարձավճարով տեղափոխվել է «Տոմ» ակումբ։ Նորամուտը Տոմսկի ակումբի կազմում կատարել է 2015 թվականի հուլիսի 25-ին՝ «Բայկալի» դեմ խաղում։

## Ծանոթագրություններ

## Արտաքին հղումներ
* 
* Ֆուտբոլիստի էջը Чемпионат.com կայքում 
* 
* 

Կատեգորիա:Ալանիայի ֆուտբոլիստներ
Կատեգորիա:Ուֆայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տորպեդո Մոսկվայի ֆուտբոլիստներ
Կատեգորիա:Տոմի ֆուտբոլիստներ
Էրիկ Լարսոն

**Էրիկ Քլեոն Լարսոն** (, ), ամերիկացի անիմատոր, Դիսնեյի ինը ծերուկների ներկայացուցիչներից մեկը։

## Կենսագրություն
Էրիկ Լարսոնը ծնվել է 1905 թվականի սեպտեմբերի 3-ին, Յուտա Քլիվլենդում։ Երբ նա 10 տարեկան էր, նրա ընտանիքը տեղափոխվում է Սոլթ Լեյք Սիթի։ Էրիկը ծնվել է մորմոնների ընտանիքում և ամբողջ կյանքում հետևել այդ հավատքին։

Չնայած նրան, որ Էրիկը լուրջ չի մոտեցել նկարելուն ընդհուպ մինչև Ուոլթ Դիսնեյի ստուդիայում աշխատանքի ընդունվելը, նա գծագրեր է արել դպրոցական տարեգրքի համար, երբ սովորում էր Latter Day Saints University-ում և նույնիսկ եղել է նրա գեղարվեստական ղեկավարն ուսման վերջին տարում։ Շուտով նա ընդունվել է Յուտայի համալսարան, որտեղ ուսումնասիրել է լրագրություն և հոդվածներ գրել համալսարանական թերթի համար։ Ազատ ժամանակ նա նկարազարդումներ է արել հումորային ամսագրի համար։ Համալսարանում սովորելու ժամանակ Էրիկի հետ տեղի է ունենում մի միջադեպ, որի մասին նա չի պատմել նույնիսկ իր գործընկերներին, և որի պատճառով նա ստիպված է եղել հեռանալ համալսարանից, իսկ հետո ընդմիշտ հեռանալ Սոլթ Լեյք Սիթիից։

Էրիկը տեղափոխվել է Լոս Անջելես, որտեղ աշխատանքի է ընդունվել որպես մասնավոր նկարիչ։ Այնտեղ նա հանդիպել է իր ապագա կնոջը՝ Գերտրուդ Յանեսին, որի հետ ամուսնացել է 1933 թվականին։ Ամուսնությունից հետո Էրիկ Լարսոնը մտածել է ռադիոյում կարիերա անելու մասին և դրա վերաբերյալ խորհրդի համար դիմել է նախկին ռադիոլրագրող Ռիչարդ Կրիդոնին։ Կրիդոնն իր հերթին, իմանալով, որ նա վատ չի նկարում, Էրիկին խորհուրդ է տվել փորձել աշխատանքի տեղավորվել Դիսնեյի ստուդիայում։ Էրիկ Լարսոնը դժկամությամբ հետևել է Կրիդոնի խորհրդին և աշխատանքի ընդունվել ստուդիայում որպես միջանկյալ կադրերի նկարիչ։

Էրիկ Լարսոնը նկարել է կերպարներ անիմացիոն այնպիսի մուլտֆիլմերի համար, ինչպիսիք են՝ «Սպիտակաձյունիկն ու յոթ թզուկները», «Պինոկիո», «ֆանտազիա», «Բեմբին», «Մոխրոտը», «Ալիսան հրաշքների աշխարհում», «Փիթեր Պենը», «Լեդին և թափառականը», «Քնած գեղեցկուհին», «101 դալմատինները», «Թուրը քարի մեջ» և «Ջունգլիների գիրքը»։ 1973 թվականին նա ստուդիայում սկսել է փորձը երիտասարդ արվեստագետներին փոխանցելու ծրագիր, որին մասնակցել են այնպիսի հայտնի անիմատորներ, ինչպիսիք են Բրեդ Բյորդը, Դոն Բլութը, Ջոն Լասետերը, Քրիս Բաքը, Թիմ Բերթոնը, Գլեն Քինը և շատ ուրիշներ։

1975 թվականին մահացել է Գերտրուդը, ինչի պատճառով Էրիկը երկար ժամանակ գտնվել է ճնշված վիճակում։ 1980-ական թվականներին ստուդիայում նրա աշխատանքն այնքան էլ նշանակալի չի եղել. նա հիմնականում զբաղվել է խորհրդատվությամբ։ 1986 թվականինին հեռացել է ստուդիայից նոր ղեկավարության հետ ունեցած տարաձայնությունների պատճառով։

Էրիկ Լարսոնը մահացել է 1988 թվականի հոկտեմբերի 25-ին՝ 83 տարեկան հասակում։ «Ջրահարս» մուլտֆիլմի հերոս Արքայազն Էրիկն իր անունն ստացել է Էրիկ Լարսոնի հիշատակին։

## Ծանոթագրություններ

## Արտաքին հղումներ
* 50mostinfluentialdisneyanimators.wordpress.co

Կատեգորիա:Ամերիկացի նկարիչներ
Կատեգորիա:Ուոլթ Դիսնեյ ստուդիայի նկարիչներ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի մանկավարժներ
Կատեգորիա:Ամերիկացի կինոռեժիսորներ
Ձյունե թագուհի 4։ Հայելու հետևում

**«Ձյունե թագուհին 4։ Հայելու հետևում»**՝ Ձյունե թագուհի 3. Կրակ և Սառույց մուլտֆիլմի շարունակությունը։ Ռուսաստանում պրեմիերան կայացել է 2019 թվականի հունվարի 1-ին։

## Սյուժե
Քանի որ Ձյունե թագուհու պատճառով Հագարդ թագավորը գրեթե կորցրել էր իր ընտանիքը, նա ցանկանում էր ազատել աշխարհը կախարդանքից։ Դրա համար թագավորը բոլոր կախարդներին փակում է հայելու մեջ։ Միայն Գերդան է որոշում դիմադրել նրան։ Այս դժվար պայքարում նրան օգնում են տրոլները, ծովահենները և հենց ինքը Ձյունե թագուհին։

## Նկարահանման անձնակազմ
* Ռեժիսոր՝ Ալեքսեյ Ցիցիլին
* Պրոդյուսերներ՝ Յուրիյ Մոսկվին, Պավել Ստեպնով, Վադիմ Վերեշագին, Բորիս Մաշկովցև, Լիշա Նին, Վլադիմիր Նիկոլաև
* Սցենարի հեղինակներ՝ Ալեքսեյ Ցիցիլին, Վլադիմիր Նիկոլաև, Անդրեյ Կորենկով, Ալեքսեյ Զամիսլով
* Ծրագրի կառավարիչ՝ Ալեքսեյ Զամիսլով
* Նկարիչ-տնօրեններ՝ Ալեքսեյ Լյամկին, Ալեկսեյ Զամիսլով
* Անիմացիայի ձեռնարկատեր՝ Սերգեյ Վինոգրադով
* Առաջատար անիմատորներ՝ Անդրեյ Սկորոպադ, Աննա Դյաչոկ, Անդրեյ Խրապկո, Վլադիմիր Զագորույկո'''

## Դերերը հնչյունավորել են

## Արտաքին հղումներ
* Ձյունե թագուհին (մուլտֆիլմ, 2012)
* Ձյունե թագուհին 2։ Վերասառեցում
* Ձյունե թագուհի 3. Կրակ և Սառույց

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2010-ականների ռուսերեն ֆիլմեր
Կատեգորիա:2018 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Ռուսական մուլտֆիլմեր
Կատեգորիա:Ֆիլմեր ընտանիքի մասին
Կատեգորիա:3D մուլտֆիլմեր
Կատեգորիա:2018 ֆիլմեր
Եվգենի Գապոն

**Եվգենի Էդուարդովիչ Գապոն** (, ), ռուսական ֆուտբոլիստ, «Անժի» ակումբի պաշտպան։ Խաղացել է Ռուսաստանի երիտասարդական հավաքականում։

## Կարիերա
### Ակումբային
Ֆուտբոլով զբաղվել սկսել է հայրենի Նովոսիբիրսկի «Սևեր» և «Սպարտակ» ակումբներում։ Երբ Եվգենին 14 տարեկան էր, Կոնստանտին Սարսանիան նրան հրավիրել է «Ակադեմիկա»։  Խաղացել է Աշխատանքային ռեզերվներ / Սպորտակադեմկլուբի 1991 թվականին ծնված ֆուտբոլիստների թիմում, որը վերաբերել է «Սիբիր» ակումբին։ 2009 թվականին եղել է այն խաղացողների թվում, որոնք «Սպորտակադեմկլուբից» տեղափոխվել են «Խիմկի»։ Ռուսաստանի առաջնությունում իր նորամուտը կատարել է 2009 թվականի ապրիլի 3-ին՝ «Ռոստով» ակումբի դեմ խաղում։  2010 թվականի դեկտեմբերի 16-ին պայմանագիր է կնքել Յարոսլավլի «Շիննիկ» ակումբի հետ։ 2011 թվականի հուլիսին տեղափոխվել է Վորոնեժի «Ֆակել» ակումբ։ 2013 թվականի հունվարին հեռացել է «Ֆակելից» և վերադարձել «Շիննիկ»։ 2015 թվականի ձմռանը դիտումների է մասնակցել է ԲԿՄԱ ակումբում, սակայն չի ընտրվել է ակումբի կողմից։ Ավելի ուշ հայտնի է դարձել, որ Եվգենին հնարավորություն ունի տեղափոխվելու Ռուսաստանի Պրեմիեր լիգայի ցանկացած ակումբ ընդամենը 1,5 միլիոն ռուբլիով. այդ գումարը վճարել է «Մորդովիան», որի հետ ֆուտբոլիստը պայմանագիր է կնքել մեկուկես տարով։

2016 թվականի հունիսի 23-ին դարձել է «Կուբանի» խաղացող։ 2018 թվականի հուլիսին տեղափոխվել է «Անժի» ակումբ։

### Հավաքականում
Խաղացել է Ռուսաստանի պատանեկական և երիտասարդական հավաքականներում։

## Վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը «Խիմկի» ակումբի կայքում

Կատեգորիա:Անժիի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Մորդովիա Սարանսկի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆակելի ֆուտբոլիստներ
Կատեգորիա:Կուբանի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Անատոլի Վիկտորով

**Անատոլի Վիկտորով** (, ), ռուս դիվանագետ։

## Կենսագրություն
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1980) և Ռուսաստանի ԱԳՆ դիվանագիտական ակադեմիան (1992)։ Տիրապետում է անգլերեն, գերմաներեն, պորտուգալերեն, սերբերեն, խորվաթերեն և չեխերեն լեզուներին։ Դիվանագիտական գործունեությամբ սկսել է զբաղվել 1985 թվականից։

*1985-1990 թվականներին՝ Անգոլայում ԽՍՀՄ դեսպանատան առաջին քարտուղար։
*1992-1993 թվականներին՝ ՌԴ ԱԳՆ ԱՊՀ երկրների դեպարտամենտի խորհրդական։
*1993-1996 թվականներին՝ Ռուսաստանի ԱԳՆ միջազգային կազմակերպությունների դեպարտամենտի խորհրդական։
*1996-2000 թվականներին՝ Նյու Յորքում ՄԱԿ-ին առընթեր Ռուսաստանի Դաշնության մշտական ներկայացուցչության խորհրդական։
*2000-2003 թվականներին՝ ՌԴ ԱԳՆ միջազգային կազմակերպությունների դեպարտամենտի փոխտնօրեն։
*2003-2010 թվականներին՝ Բոսնիա և Հերցեգովինայում Բարձր ներկայացուցչի աշխատակազմի տարածաշրջանային ներկայացուցչության ղեկավար, Բարձր ներկայացուցչի տեղակալ։
*2010-2013 թվականներին՝ ՌԴ ԱԳՆ հումանիտար համագործակցության և մարդու իրավունքների դեպարտամենտի փոխտնօրեն։
*2013-2018 թվականներին՝ Ռուսաստանի ԱԳՆ հումանիտար համագործակցության և մարդու իրավունքների դեպարտամենտի տնօրեն։
* 2018 թվականի ապրիլի 5-ից՝ Իսրայելում Ռուսաստանի Դաշնության արտակարգ և լիազոր դեսպան։

Ամուսնացած է։ Ունի որդի և դուստր։

## Դիվանագիտական աստիճան

* 2-րդ դասի արտակարգ և լիազոր դեսպանորդ (2013 թվականի փետրվարի 4)

## Պարգևներ

* Բարեկամության շքանշան (2018 թվականի հուլիսի 11)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար*
* ԽՍՀՄ ԱԳՆ պատվոգիր։
* Ռուսաստանի ԱԳՆ պատվոգիր։

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Բարեկամության շքանշանի ասպետներ (Ռուսաստան)
Thank U, Next (ալբոմ)

***Thank U, Next*** ()՝ ամերիկացի երգչուհի Արիանա Գրանդեի հինգերերոդ ստուդիական ալբոմը, որը թողարկվել է 2019 թվականի փետրվարի 8-ին Republic Records լեյբլում։

Ձայնագրությանը մասնակցել են Քրիս Բրաունը, Տոնի Կանելը և Գվեն Ստեֆանին։

## Նախապատմություն
2018 թվականի սեպտեմբերին գերդոզավորումից մահացել է Գրանդեի նախկին ընկեր՝ ռեփեր Մաք Միլլերը։ Դրանից հետո երգչուհին հայտնել է, որ ընդմիջում է վերցնում բոլոր երաժշտական աշխատանքներից։ Սակայն, շուտով Գրանդեն աշխատել է երաժշտական ստուդիայում նոր երգերի վրա, ինչպես նաև ներկայացրել է Sweetener World Tour (2019) շրջագայությունը։

## Հավաստագրումներ
Աղբյուր

## Արձագանքներ

Ալբոմը դրական արձագանքներ է ստացել երաժշտական քննադատների և ինտերնետ հրատարակությունների կողմից` Metacritic, *[[The Line of Best Fit]]*, AllMusic, *[[Los Angeles Times]]*, *[[The Guardian]]*, *[[The Independent]]*, *[[Slant Magazine]]*։

## Հիթ-շքերթներ

## Թողարկման պատմություն

*

## Ծանոթագրություններ

## Արտաքին հղումներ
* Արիանա Գրանդե՝ thank u, next // 2019 թվական մարտի 2

Կատեգորիա:2019 ալբոմներ
Կատեգորիա:Արիանա Գրանդե
Կատեգորիա:Արիանա Գրանդեի ալբոմներ
Գեղարվեստի ակադեմիա (Հելսինկի)

**Գեղարվեստի ակադեմիա** (, ), կերպարվեստի բնագավառում տեսական և գործնական դասընթացներ տրամադրող  բարձրագույն ուսումնական հաստատություն Հելսինկիում։ 2013 թվականից ընդգրկված է Հելսինկիի արվեստի համալսարանի կազմում։

## Ակադեմիա
Ակադեմիան հիմնադրվել է 1848 թվականին Ֆինլանդիայի Արվեստների միություն () մասնավոր հիմնադրամի կողմից։ Այդ շրջանում ակադեմիան կոչվել է նկարչական դպրոց։ 1939 թվականին այն դարձել է Ֆինլանդիայի արվեստի ակադեմիայի դպրոց (): 1985 թվականին դարձել է Գեղարվեստի ակադեմիա։ 1993 թվականի սկզբին ակադեմիայի կարգավիճակը բարձրացվել է համալսարանի մակարդակի։ Ամբողջական ուսումնասիրության 3,5 տարին հանգեցնում է գեղարվեստի բակալավրի աստիճանի, իսկ մագիստրոսի աստիճան ստանալու համար անհրաժետ է ուսանել ևս  երկու տարի։ 1920 թվականին ֆինն ճարտարապետ Էլիել Սաարինենը դարձել է Գեղարվեստի ակադեմիայի անդամ։ 2012-2013 ուսումնական տարում ուսանողների թիվը կազմել է մոտ 280 հոգի։

Ակադեմիան գտնվում է Հելսինկիի Վալիլա հարևանության *Elimäenkatu 25* հասցեում։

## Նախկին ուսանողներ
* Սինի Մաննինեն, painter

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1848 հիմնադրված ուսումնական հաստատություններ
Կատեգորիա:Հելսինկիի արվեստ
Կատեգորիա:Ֆինլանդիայի համալսարաններ
Without Me (երգ, Հոլզի)

**Without Me** (հայ. «Առանց ինձ»)՝ ամերիկացի երգչուհի և երգերի հեղինակ Հոլզիի երգը նրա ներկայացվող երրորդ ստուդիական ալբոմի համար։ Սինգլը թողարկվել է 2018 թվականի հոկտեմբերի 4-ին Capitol Records լեյբլում։ Թրեքը հասել է առաջին հորիզոնականին ԱՄՆ-ում և պլատինե կարգավիճակ է ստացել Ավստրալիայում, Կանադայում և ԱՄՆ-ում։

## Երաժշտական տեսահոլովակ
Երաժշտական տեսահոլովակը նկարահանել Է ռեժիսոր Քոլին Թիլերը, իսկ պրեմիերան կայացել է 2018 թվականի հոկտեմբերի 29-ին։

2019 թվականի հունվարի 9-ին Յություբ-ում հայտնվել է տեսանյութը, որն առաջին անգամ հրապարակվել է Spotify-ում 2018 թվականի հոկտեմբերի 12-ին։ Եվ արդեն մեկ շաբաթ անց սինգլը կրկին զբաղեցրեց առաջին տեղը Billboard Hot 100-ի հիթ-շքերթում։

## Ձայնագրության մասնակիցներ
Ըստ Tidal-ի տեղեկությունների։

* Հոլզի&nbsp;՝ վոկալ
* Louis Bell&nbsp;՝ պրոդյուսեր, հնչյունային ինժեներ, ծրագրավորում
* Serban Ghenea&nbsp;՝ ստեղնային
* John Hanes&nbsp;՝ ստեղնային օգնական
* Chris Gehringer&nbsp;՝ մաստերինգ ինժեներ

## Չարթեր

## Հավաստագրում

## Ծանոթագրություններ

## Արտաքին հղումներ
*  (Live From The Victoria’s Secret 2018 Fashion Show) 2018 թվականի դեկտեմբերի 3-ին
*  (պաշտոնական վիդեոտեսահոլովակ) 2018 թվականի հոկտեմբերի 29-ին
*  (Halsey-ն և Jade Chynoweth-ը The Voice 2018 մրցույթի պարային ֆինալում) 2018 թվականի դեկտեմբերի 19-ին
*  (Live MTV EMA 2018-ի շոույի ժամանակ) 2018 թվականի նոյեմբերի 12-ին

Կատեգորիա:2018 երգեր
Կատեգորիա:2018 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Երգեր այբբենական կարգով
Կատեգորիա:Հոլզիի երգեր
Կատեգորիա:Սինգլներ այբբենական կարգով
Կիսիվադա

, Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 72,32 կմ², բնակչությունը՝ 196 719 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 2720,12 մարդ/կմ²։

## Աշխարհագրական դիրք
Քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Իզումի, Կայձուկա, Կինոկավա քաղաքները և Տադաոկա, Կացուրագի ավանները։

## Բնակչություն
Քաղաքի բնակչությունը կազմում է 196 719 մարդ (2014 թվականի հունիսի 1-ի տվյալների համաձայն), իսկ խտությունը՝ 2720,12 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Կիսիվադա քաղաքը խորհրդանշող ծառ է համարվում կամֆորայի ծառը, ծաղիկ՝ վարդը։

## Ծանոթագրություններ

## Արտաքին հղումներ
* * Ճապոնական Կիսիվադա քաղաքի պաշտոնական վեբկայք

Կատեգորիա:Ճապոնիայի քաղաքներ
Adventure of a Lifetime

**«Adventure of a Lifetime»**` բրիտանական Coldplay ռոք խմբի երգը, թողարկված 2015 թվականի նոյեմբերի 6-ին, որպես առաջին սինգլ իրենց յոթերորդ A Head Full of Dreams ստուդիական ալբոմի համար։

## Պատմություն
Երգը դրական արձագանքներ է ստացել երաժշտական քննադատների և ինտերնետ հրատարակությունների կողմից` *The Upcoming*, Idolator: Rolling Stone ամսագիրը «Adventure of a Lifetime» երգը ներառել է 2015 թվականի լավագույն 50 երգերի ցանկի՝ (50 best songs of 2015) 41-րդ հորիզոնականում։

## Երաժշտական տեսահոլովակ
Տեսահոլովակը ներկայացնում է պարող շիմպանզեների համակարգչային պատկերը։ Պաշտոնական երաժշտական տեսահոլովակը նկարահանվել է Mat Whitecross ռեժիսորի կողմից, ով երկար տարիներ համագործակցում է խմբի հետ։ Տեսահոլովակի թողարկումը կայացել է 2015 թվականի նոյեմբերի 27-ին։ Հայեցակարգը և սյուժեն մշակել են խմբի ֆրոնտմեն Քրիս Մարտինը և բրիտանացի կինոէքսպերտ, կինոռեժիսոր և դերասան Էնդի Սերքիսը։ Տեսահոլովակի ստեղծման համար պահանջվել է 6 ամիս։

The Guardian թերթի տվյալների համաձայն՝ տեսանյութը նկարահանվել է The Imaginarium Studios ստուդիայում, որտեղ ավելի վաղ արդեն ստեղծվել են մարտաֆիլմի նոր սերիաներ՝ կապիկների մոլորակի ապստամբությունը և ֆիլմերի առանձին մասեր՝ Վրիժառուները։ Ալտրոնի դարաշրջանը և Աստղային պատերազմներ։ Էպիզոդ VII։ Ուժի արթնացում։

## Մշակույթում
2015 թվականի դեկտեմբերի 29-ին երգը հասանելի է դարձել երաժշտական համակարգչային տեսախաղ՝ *[[Rock Band (серия игр)|Rock Band]]*: *[[Rock Band 4]]*-ի նոր սերիայում։

## Չարթեր

### Շաբաթական չարթեր

### Տարեկան չարթեր

## Հավաստագրում

## Ծանոթագրություններ

## Արտաքին հղումներ
*  (940 միլիոնից ավել դիտում)

Կատեգորիա:2015 երգեր
Կատեգորիա:2015 սինգլներ
Կատեգորիա:Դանս-փոփ երգեր
Կատեգորիա:Երգեր այբբենական կարգով
Կատեգորիա:Քոլդփլեյի երգեր
Մարիամ Տոնյան

**Մարիամ Արշակի Տոնյան** (), հայ երաժշտագետ, երաժշտական մանկավարժ։

## Կենսագրություն
Մարիամ Տոնյանը ծնվել է 1919 թվականին Թիֆլիսում։ Երկու տարեկանից ընտանիքով տեղափոխվել են Երևան և ապրել Աբովյան փողոցում։ Մարիամի հայրը՝ Երևանի պոլիտեխնիկական ինստիտուտի հիմնադիր Արշակ Տոնյանը, ստալինյան բռնապետության ժամանակներում աքսորվել է և այլևս չի վերադարձել։ Հետագայում աքսորվել է նաև Մարիամ Տոնյանի ամուսինը՝ երաժշտագետ, Կոմիտասի անվան կոնսերվատորիայի պրոռեկտոր Կոստանդին Մելիք-Վրթանեսյանը։

Ավարտել է Երևանի կենտրոնական ցուցադրական դպրոցը, զուգահեռաբար երաժշտական դպրոցը, Երևանի Կոմիտասի անվան պետական կոնսերվատորիան։ Ուսման ընթացքում աշխատել է ուսումնարանում։ 84 տարի  հարմոնիա է դասավանդել Չայկովսկու անվան երաժշտական դպրոցում՝ դպրոցի հիմնադրման առաջին իսկ օրվանից։

## Պարգևներ
* Երախտագիտության մեդալ, 2019

## Ընտանիք
Մարիամ Տոնյանն ունի 3 երեխա, 7 թոռ, 10 ծոռ և մեկ թոռան թոռ։

## Ծանոթագրություններ

## Արտաքին հղումներ
* Չայկովսկու անվան դպրոցում նշել են 100-ամյա ուսուցչուհու տարեդարձը
* Մարիամ Տոնյանի կենսագրությունը 

## Աղբյուրներ
* Չակերտներ. Մարիամ Տոնյան - Հանրային հեռուստաընկերություն

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ երաժշտագետներ
Կատեգորիա:Երախտագիտության մեդալակիրներ
Կատեգորիա:Հայ մանկավարժներ
Բելա Բագրատունի

**Բելա Եղիշի Բագրատունի** (), հայ կենսաբան, ախտաբան-ֆիզիոլոգ։ Կենսաբանական գիտությունների դոկտոր (1991), պրոֆեսոր (1995)։ ԽՍՀՄ գյուտարար (1990)։

## Կենսագրություն
Բելա Բագրատունին ծնվել է 1942 թվականի մայիսի 14-ին, Լենինականում։ 1964 թվականին ավարտել է Երևանի անասնաբուծական-անասնաբուժական ինստիտուտը։ 1964-1993 թվականներին աշխատել է տարբեր բժշկական ինստիտուտներում և գիտահետազոտական ինստիտուտներում, 1994-1996 թվականներին՝ Ազգային առողջապահության ինստիտուտի բաժնի վարիչ, 1996-2002 թվականներին՝ Երևանի էկոլոգիայի և իրավագիտության համալսարանի ռեկտոր, 2002-2005 թվականներին՝ Երևանի Բաց համալսարանի պրոռեկտոր, 2005 թվականից՝ ռեկտոր։

Աշխատանքները վերաբերում են կենսածին ամինների կենսաքիմիային և դեղաբանությանը, փորձարարական թերապիայի, մաշկաբանության, ստամոքսաղիքաբանության խնդիրներին։

## Անդամակցություն
* Էկոլոգիայի միջազգային ակադեմիայի անդամ և փոխնախագահ (1995 թվականից)։
* Էկոլոգիական կրթության միջգերատեսչական հանձնաժողովի անդամ (1998 թվականից)։

## Աշխատություններ
* Медиаторы нервного возбуждения при различных состояниях поджелудочной железы : диссертация ... доктора биологических наук : 03.00.13. - Ереван, 1990. - 248 с. : ил. Генетика OD 71 92-0/15.
* Наш опыт лечения варикозного расширения вен нижних конечностей у беременных (համահեղինակ).

## Ծանոթագրություններ

Կատեգորիա:Հայ կենսաբաններ
Կատեգորիա:Հայ ախտաբաններ
Կատեգորիա:Հայ ֆիզիոլոգներ
Կատեգորիա:Կենսաբանական գիտությունների դոկտորներ
Կատեգորիա:Հայ պրոֆեսորներ
Կատեգորիա:Խորհրդային գյուտարարներ
Սոկոլաց (համայնք)

**Սոկոլաց համայնք** (), համայնք Բոսնիա և Հերցեգովինայի Սերբական Հանրապետություն վարչական կազմավորման հարավարևելյան հատվածում։ Վարչական կենտրոնը համարվում է Սոկոլաց քաղաքը։

## Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 12&nbsp;607 մարդ։

;Համայնքի բնակչության էթնիկ խումբը՝

## Բնակավայրեր
Համայնքի կազմի մեջ են մտնում 96 բնակավայր, որոնց թվում է Սոկոլաց քաղաքը։

## Ծանոթագրություններ

## Արտաքին հղումներ
* Սոկոլաց համայնքի պաշտոնական կայքէջը

Կատեգորիա:Երկրի վարչական բաժանում
Պարետ Բակալյան

**Պարետ Հարությունի Բակալյան** (), հայ հիգիենիստ։ Բժշկական գիտությունների դոկտոր (1972), պրոֆեսոր (1973): «Բժշկական մեծ հանրագիտարանի» (Մոսկվա) սննդի հիգիենայի բաժնի խմբագիր (1980 թվականից)։

## Կենսագրություն
Պարետ Բակալյանը ծնվել է 1925 թվականի մարտի 26-ին, Բուլղարիայի Պլովդիվ քաղաքում։ 1947 թվականին ավարտել է Երևանի բշժկական ինստիտուտը։ 1968-1976 թվականներին՝ Երևանի բժշկական ինստիտուտի սանիտարական հիգիենայի ֆակուլտետի սննդի, 1976-1983 թվականներին՝ սննդի, կոմունալ, 1983 թվականից՝ պրոֆիլային հիգիենաների ամբիոնների վարիչ։

Աշխատանքները վերաբերում են քիմիական և մետաղաձուլական, արդյունաբերության բանվորների ռացիոնալ ու կանխարգելիչ սննդի, ինչպես նաև սննդի ֆիզիոլոգիայի և կենսաքիմիայի հարցերին։ Ներդրել է կենսաքիմիական ժամանակակից բարդ մեթոդներ։

## Անդամակցություն
* Հայաստանի հիգիենիստների ընկերության նախագահ և Հիգիենիստների համամիութենական գիտական ընկերության անդամ (1977 թվականից)։

## Երկեր
* Երեխայի սնունդը։ Փիրուզյան Արամ Սերգեյի, Բակալյան Պարետ Հարությունի, Բունիաթյան Տ. Գ, Դավթյան Ս. Զ, Հարությունով, Ա. Բ, Սլկունի Ս. Գ., Երևան, Հայպետհրատ, 1964։
* Влияние факторов окружающей среды на здоровье человека: Сб. науч. тр., Ереван. мед. ин-т; Под общ. ред. П. А. Бакаляна и др. Министерство здравоохранения АрмССР, Географическое общество АрмССР, Ереванский медицинский институт, Ереван, Б. и. , 1983.
* Материалы республиканской научной конференции, посвященной 100-летию со дня рождения академика А. Б. Алексаняна, П. А. Бакаляна, Амбарцумян Г. Ш. - Министерство здравоохранения РА, Ереванский государственный медицинский университет им. Мхитара Гераци - "Влияние факторов окружающей среды на Ереван, [Б. и.], 1994.
* Բժշկական սննդի հիմունքները։ Դիետոլոգիայի դասախոսությունների ուսումնական ձեռնարկ, Բակալյան Պարետ Հարությունի, Անտոնյան Օ. Ա, Մաթևոսյան Ռ. Ա., Հայաստանի Հանրապետության առողջապահության նախարարություն, Մխիթար Հերացու անվան Երևանի պետական բժշկական համալսարան, Երևան, ԵՊԲՀ-ի հրատարակչություն, 1998։
* Բուժական սննդի հիմունքները։ Դիետոլոգիայի դասախոսությունների ուսումնական ձեռնարկ, Բակալյան Պարետ Հարությունի, Անտոնյան Օ. Ա, Մաթևոսյան Ռ. Ա.,  Հայաստանի Հանրապետության առողջապահության նախարարություն, Մխիթար Հերացու անվան Երևանի պետական բժշկական համալսարան, Երևան, Ա. հ., 1998:

## Ծանոթագրություններ

## Գրականություն
* Ткачёв П.Г., Льгова И.П. Отечественная гигиена и организация здравоохранения в именах. Профессионально - биографический справочник. Том 2. Гигиена питания, гигиена детей и подростков, социальная медицина, организация здравоохранения. Рязань 1992. С. 65-66.
* Айриян А. П. Армянские учёные-медики. - Ер., 1998 - 276 с. ISBN 99930-1-001-7.
* Справочник Ереванского гос. мед. ин-та. 1989.

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ հիգիենիստներ
Կատեգորիա:Հայ պրոֆեսորներ
Կատեգորիա:Ոչ գեղարվեստական գրողներ
Տիրամայրը բազկաթոռին

**«Տիրամայրը բազկաթոռին»**, Ռաֆայելի նկարը, որը ստեղծվել է մոտավորապես 1513—1514 թվականներին, նկարչի հռոմեական շրջանի ընթացքում։ Այժմ պահվում է Պալացցո Պիտտիի (Ֆլորենցիա) Պալատինյան պատկերասրահում։ Նկարում պատկերված է մանուկ Քրիստոսին գրկած Կույս Մարիամը և պատկառանքով նրանց նայող պատանի Հովհաննես Մկրտիչը։ «Տիրամայրը բազկաթոռին» նկարն օժտված չէ Ռաֆայելի ֆլորենցյան շրջանի տիրամայրերին հատուկ խիստ երկրաչափական ձևերով և գծային վերարտադրություններով։ Ավելի տաք գույների օգտագործումը թույլ է տալիս ենթադրել Տիցիանի և Ռաֆայելին մրցակից Սեբաստիանո դել Պիոմբոյի ազդեցությունն այս աշխատանքի վրա։

Դոմինիկ Էնգրը բարձր է գնահատել «Տիրամայրը բազկաթոռին» նկարը՝ այն զետեղելով իր մի քանի նկարներում. «Հենրիխ IV-ն ընդունում է իսպանացի դեսպանին», «Ռաֆայելը և Ֆորնարինան», «Պարոն Ռիվյերայի դիմանկարը» և «Նապոլեոնը միապետական գահին» դիմանկարը (միապետի ոտքերի առջև ասեղնագործ գորգ է)։ Յոհան Ցոֆֆանին XVIII դարի 70-ական թվականներին ստեղծված իր «Ուֆֆիցի ամբիոն» կտավում ի թիվս այլ նկարների՝ պատկերել է «Տիրամայրը բազկաթոռին» նկարը։

## Հետաքրքիր փաստեր
Նկարն օգտագործվել է «Քաղաքացիական պաշտպանություն» խմբի «Նեկրոֆիլիա» ալբոմի կազմի ձևավորման համար։

## Ծանոթագրություններ

Կատեգորիա:1514 նկարներ
Կատեգորիա:Իտալիայի արվեստ
Կատեգորիա:Մարիամ Աստվածածինը գեղանկարչության մեջ
Կատեգորիա:Պիտտի թանգարանի նկարներ
Կատեգորիա:Ռաֆայել Սանտիի նկարներ
Կատեգորիա:Վերածննդի արվեստ
Սիրենա (հեռուստասերիալ)

«**Սիրենա**»՝ () կամ **Խորություն** (), ամերիկյան դրամայի տարրերով ֆանտաստիկ ժանրի հեռուստասերիալ։ Հեռուստասերիալի առաջին եթերաշրջանը, որը բաղկացած էր 10 սերիայից, հեռարձակվել է 2018 թվականի մարտի 29-ին Freeform հեռուստաալիքով։

2018 թվականի մայիսի 15-ին հեռուստասերիալը երկարացվեց երկրորդ եթերարջանով, որը բաղկացած է 16 սերիայից։ 2019 թվականի մայիսի 14-ին այն երկարացվել է մինչև երրորդ եթերարջան։

## Սյուժե
Երբ Բրիսթոլ Քոուվ ափամերձ քաղաք է ժամանում մի խորհրդավոր աղջիկ, նա ապացուցում է, որ հին արարածի՝  հավերժահարսի մասին տեղական լեգենդը, ավելի քան ճշմարտություն է, և  չկանխամտածված պատերազմ է հրահրում օվկիանոսում։

## Դերերում
### Հիմնական կազմ
* Ալեքս Ռոյ — Բեն Փաունալ
* Էլին Փոուել — Ռին / Սիրենա / Ջրահարս
* Իան Վերդյոն — Քսանդեր Մաքքլյուր
* Ռինա Օուեն — Հելեն Հոքինս
* Ֆոլա Էվանս Աքինգբոլա - Մեդի Բիշոփ
* Սիբոնգիլե Մլամբո — Դոննա / Ջրահարս

### Երկրորդական կազմ
* Չադ Ռուք — Քրիս Մյուլլեր
* Քըրթիս Լյում — Քելվին
* Ռոն Յուան - Ալդոն Դեքեր
* Գիլ Բիրմինգհեմ - Դեյլ Բիշոփ
* Թեմի Ջայլս - Մարիսա Սթաուբ
* Էնթոնի Հարիսոն — ծովակալ Հարիսոն 
* Այլա Մարիզոլֆ — Կատրինա
* Սեդեյլ Տրեատդ կրտսեր - Լևի

## Արտադրություն
Հեռուստասերիալը այդ պահին ունեցել է «Խորություն» անվանումը (), պատվիրվել է 2017 թվականի ապրիլի 19-ին։

## Էպիզոդներ


## Առաջին եթերաշրջանի սերիաների վարկանիշը

## Հեռարձակում
Մեծ Բրիտանիայում հեռուստասերիալի առաջին եթեշաշրջանը հեռարձակվել է 2018 թվականի մայիսի 3-ից, SyFy հեռուստաալիքով։ Երկրորդ եթերաշրջանը հեռարձակվել է 2019 թվականի փետրվարի 14-իմ։ Ավստրալիայում հեռուստասերիալը հեռարձակվել է 2018 թվականի հուլիսի 30-ից, Fox8 HD-ի կողմից։

## Ծանոթագրություններ

## Արտաքին հղումներ
* Պաշտոնական կայքէջ

Կատեգորիա:Ամերիկյան ֆենտեզի հեռուստասերիալներ
Կատեգորիա:Անգլերեն հեռուստասերիալներ
Նոնա Բալաքյան

**Նոնա Բալաքյան** (, ), ամերիկահայ գրաքննադատ։

Մանկությունից ապրել է ԱՄՆ-ում։ Ավարտել է Բառնարդ քոլեջը, ապա Կոլումբիայի համալսարանի ժուռնալիստիկայի դպրոցը։ 1943-1987 թվականներին աշխատել է Նյու Յորք Թայմս շաբաթաթերթի The New York Times Sunday Book Review հավելվածում որպես խմբագիր և տեսաբան։ Բացի սեփական բազմաթիվ հրապարակումներից, համագործակցության է հրավիրել այնպիսի գրողների հետ, ինչպիսիք են Յուդոր Ուելթին, Անաիս Նինը, Ջոյս Քերոլ Օութսը, Քարսոն Մաքալերսը։ Հրատարակել է ամերիկյան ժամանակակից արձակի մասին երկու գիրք՝ «Արարչական ներկան» (; 1969, Չարլզ Սիմոնսի համահեղինակությամբ) և «Կրիտիկական բախումներ» (; 1978); հատուկ ուշադրություն է դարձվել Վիլյամ Սարոյանի ստեղծագործությանը։ 1974 թվականին դարձել է Գրաքննադատների ազգային շրջանակի համահիմնադիրներից մեկը, 1991 թվականից այս կազմակերպությունը Նոնա Բալաքյանի անվան ամենամյա մրցանակը շնորհում է Տարվա լավագույն գրական քննադատությանը։ Ընդգրկված էր նաև Պուլիցերյան մրցանակի կազմկոմիտեի կազմում։

Բ. Հուպերի կարծիքով, Բալաքյանի հոդվածներն ու գրախոսություններն աչքի են ընկել գործի էության արագ անցմամբ, ինչի մասին որ քննվող գիրքն է, այնքանով էլ այն լավն է։

## Ծանոթագրություններ

## Արտաքին հղումներ
* Некролог в ''Нью-Йорк Таймс'' 

Կատեգորիա:Ամերիկացի խմբագիրներ
Կատեգորիա:Հայ գրաքննադատներ
Կատեգորիա:Կոլումբիայի համալսարանի շրջանավարտներ
Կատեգորիա:Ամերիկահայ գրողներ
Գրիշա Ազիզյան

**Գրիշա Ռաֆայելի Ազիզյան** (), հայ ազատամարտիկ։

## Կենսագրություն
Գրիշա Ազիզյանը ծնվել է 1962 թվականի նոյեմբերի 21-ին Լեռնային Ղարաբաղի Մարտունի քաղաքում, հայ ազատամարտիկ։ 1969-1977 թվականներին սովորել է տեղի ութամյա դպրոցում։ Այնուհետև ուսումը շարունակել է Երևանի ճարտարաշինարարական համալսարանում։ 1984-1986 թվականներին ծառայել է խորհրդային բանակի շարքերում։ Ծառայությունն ավարտելուց հետո բնակություն է հաստատել Սարատով քաղաքում և աշխատել այնտեղ։ Արցախյան շարժման տարիներին վերադարձել է ծննդավայր, որտեղ նր կրտսեր եղբայրը` Ժիրայր Ազիզյանը ընդհատակյա ակտիվ գործունեություն էր սկսել պաշտպանական միջոցառումների կազմակերպման ուղղությամբ։ Գրիշան անմիջապես զինվորագրվել է հայրենի բնակավայրի պաշտպանության համար մղվող պայքարին։ Նրա ձևավորած ջոկատը ռազմական ուղղին սկսեց հարազատ թաղամասի ինքնապաշտպանությունից։ Կարճ ժամանակահատվածում նա աչքի ընկավ իր հրամանատարական բարձր ունակություններով և նշանակվեց վաշտի, ապա նաև գումարտակի հրամանատարի պաշտոններում։ Նրա ղեկավարած գումարտակի մասին բարձր գնահատանքով էին խոսում ինչպես զինվորական հրամանատարությունը, այնպես էլ ժողովուրդը։ Գումարտակը մասնակցել է ինչպես շրջանի, այնպես էլ այլ բնակավայրերի ազատագրման և պաշտպանության գործողություններին` հատկապես աչքի ընկնելով Ավդալ֊Գյուլափլուի, Ֆիզուլիի,Քյալբաջարի, Հորադիզի, Ամիրանլարի, Մաճկալաշենի, Ղարադաղլուի, Կուրապատկինոյի, Մուղանլուի, Մարզիլուի, Վերին Վեյսալուի, Ջաբրայիլի, Զանգելանի, Կուբաթլուի, Աղդամի, Հադրութի ազատագրական մարտերում։ 1994 թվականին ամենաթեժ գործողությունների ժամանակ նահատակվել է Գրիշայի հարազատ եղբայր՝ Ժիրայրը։ Գրիշա Ազիզյանը միշտ եղել է ենթակաների կողքին և անձնական օրինակով առաջնորդել նրանց մարտական գործողությունների ամենաթեժ կետերում։

## Պարգևներ
Հայրենիքին մատուցած բացառիկ ծառայությունների համար Գրիշա Ազիզյանը արժանացել է Մարտական Խաչ 2-րդ աստիճանի շքանշանի։ 1995 թվականին առողջական խնդիրների պատճառով զորացրվել է պահեստազոր։

## Մահ
Մահացել է 2018 թվականի ապրիլի 28-ին։

## Տես նաև
* Ժիրայր Ազիզյան

## Արտաքին հղումներ
* Նվիրյալները. Գրիշա Ազիզյան

Կատեգորիա:Հայ ազատամարտիկներ
Կատեգորիա:Հայ հետախույզներ
Ալեքսանդր Բագդոև

**Ալեքսանդր Գեորգիի Բագդոև** (), հայ մեխանիկոս։ Ֆիզմաթ գիտությունների դոկտոր (1972), պրոֆեսոր (1993)։ ՀՀ ԳԱԱ թղթակից անդամ (2000): Մեխանիկայի բնագավառի գիտնական։

## Կենսագրություն
Ալեքսանդր Բագդոևը ծնվել է 1933 թվականի հուլիսի 9-ին, Թբիլիսի քաղաքում։ 1950-1955 թվականներին սովորել է Մոսկվայի պետական համալսարանի մեխանիկամաթեմատիկական ֆակուլտետում։ 1955-1958 թվականներին եղել է Մոսկվայի պետական համալսարանի «Ալիքային և գազային դինամիկա» ամբիոնի ասպիրանտ։ 1958 թվականին պաշտպանել է թեկնածուական ատենախոսություն, որը նվիրված էր սեղմվող հեղուկում հարվածային ալիքների վերաբերյալ խնդիրների լուծմանը (ՄՊՀ, ատենախոսության ղեկավար՝ «Ալիքային և գազային դինամիկա» ամբիոնի պրոֆեսոր Ա. Յա. Սագոմոնյան)։ Թեկնածուական ատենախոսության պաշտպանությունից հետո Բագդոևն աշխատել է ՀԽՍՀ ԳԱ մաթեմատիկայի և մեխանիկայի ինստիտուտում, 1971 թվականից՝ մեխանիկայի ինստիտուտում, 1972 թվականին պաշտպանել է դոկտորական ատենախոսություն՝ նվիրված էր գծային և ոչ գծային ալիքների եզակիությունների որոշման խնդիրներին։ 1993 թվականին նրան շնորհվել է պրոֆեսորի կոչում։ 2000 թվականին ընտրվել է ՀՀ ԳԱԱ թղթակից անդամ։ Դասավանդել է ՀՀ տարբեր բուհերում։ Գորիսի պետական համալսարանում ստեղծել է ինքնատիպ գիտական դպրոց։

Բագդոևի գիտական հետաքրքրությունները դուրս են գալիս դեֆորմացվող պինդ մարմնի մեխանիկայի հարցերի շրջանակներից։ 5 մենագրության և ավելի քան 400 գիտական հոդվածի հեղինակ է։ Նրա ղեկավարությամբ իրենց ատենախոսություններն են պաշտպանել գիտությունների 17 թեկնածու և 4 դոկտոր։ Մեխանիկայում նրա ձեռքբերումը դիֆրակցիայի և ակուստիկայի առկայությամբ երկչափ ալիքային խնդիրներում Պուանկարե-Լայտխիլ-Գո մեթոդի ընդհանրացումն է։ Բագդոևն իր աշակերտների հետ համատեղ ուսումնասիրել է թվային և անալիտիկ զարգացումներով գծային, ոչ գծային, եռաչափ, կապակցված դաշտերում ալիքների տարածման, ինչպես նաև տարածական մեթոդով մագնիսական սալերի տատանման վերաբերյալ խնդիրների լուծումը։

Բագդոևը հետաքրքրվել է նաև փիլիսոփայական և էթիկական պրակտիկ հարցերով։ Վաղ տարիքի քնարական բանաստեղծություններից բացի արդեն հասուն տարիքում գրել է 3 պատմափիլիսոփայական բնույթի օդա, որոնք արտացոլում են 20-րդ դարի վերջի և 21-րդ դարի սկզբի մտածողների ձգտումները։ Այդ հետազոտությունների արդյունքները տպագրված են հանրամատչելի և գիտական գրականությունում։

## Երկեր
* Распространение волн в сплошных средах / А. Г. Багдоев, Отв. ред. Л. А. Мовсисян, АН АрмССР. ИМ., Институт механики Академии наук Армянской ССР., Ереван, Изд-во АН АрмССР, 1981, 307 с.
* Некоторые нелинейные задачи о движении сжимаемой жидкости, Е., 1967.

## Ծանոթագրություններ

Կատեգորիա:ՀՀ ԳԱԱ թղթակից անդամներ
Կատեգորիա:Հայ գիտնականներ
Կատեգորիա:Հայ մեխանիկոսներ
Կատեգորիա:Հայ պրոֆեսորներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ֆիզիկամաթեմատիկական գիտությունների դոկտորներ
Ֆիտոֆագեր

**Ֆիտոֆագեր** (հին. հուն. φῠτόν — «բույս» + φαγεῖν — «ուտել»), օրգանիզմներ, որոնք սնվում են բույսերով, բուսական սուբստանտով։ Այս օրգանիզմների տրոֆիկ մակարդակը գտնվում է բույսերի տրոֆիկ մակարդակի վրա, ինչը նշանակում է, որ հանդիսանում են էկոլոգիական բուրգի հիմքը՝ որպես 1-ին կարգի կոնսումենտներ։ Ֆիտոֆագեր են հանդիսանում ռիզոֆագերը (արմատ, կոճղարմատ, կոճղեզ), քսիլոֆագերը (բնափայտ), կարպոֆագերը (պտղակեր)՝ այդ թվում սմբակավորներ, կրծողներ, թռչուններ, ինչպես նաև շատ միջատներ և տզեր։

## Ծանոթագրություններ

Կատեգորիա:Կենսաբանություն